મુલુંડ-ઈસ્ટમાં સ્ટેશનની બહારના એક બસ-સ્ટૉપની બાજુમાં અનેક જૂની વસ્તુઓ અને ભંગાર વેચનારા ફેરિયાઓને લીધે સ્થાનિક પ્રવાસીઓ ત્રાસી ગયા છે. એનાથી મુલુંડ સ્ટેશનથી આવતા અને જતા લોકો તથા બસ-સ્ટૉપ પાસે ઊભા રહેલા પ્રવાસીઓ માટે એ નડતરરૂપ બની ગયા છે. સવાર-સાંજ સ્ટેશન તરફ ટ્રાફિકની સમસ્યા તો હંમેશની છે. એ ઉપરાંત અહીં સ્ટેશન પાસે ઘણા ફેરિયાઓ કબજો જમાવીને બેસી ગયા છે જેમણે છેક બસ-સ્ટૉપ સુધી કબજો કરી રાખ્યો છે. અહીં સુધરાઈના માણસો શા માટે ફેરિયાઓ સામે કાર્યવાહી નથી કરતા એવા સવાલ પ્રવાસીઓ પૂછી રહ્યા છે.